CELEX: 32019D0418
Language: et
Date: 2019-03-13 00:00:00
Title: Komisjoni otsus (EL) 2019/418, 13. märts 2019, millega muudetakse otsuseid (EL) 2017/1214, (EL) 2017/1215, (EL) 2017/1216, (EL) 2017/1217, (EL) 2017/1218 ja (EL) 2017/1219 (teatavaks tehtud numbri C(2019) 1851 all) (EMPs kohaldatav tekst)

15.3.2019   
               
               
                  ET
               
               
                  Euroopa Liidu Teataja
               
               
                  L 73/188
               
            
         KOMISJONI OTSUS (EL) 2019/418,
         13. märts 2019,
         millega muudetakse otsuseid (EL) 2017/1214, (EL) 2017/1215, (EL) 2017/1216, (EL) 2017/1217, (EL) 2017/1218 ja (EL) 2017/1219
         
            
               (teatavaks tehtud numbri C(2019) 1851 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,
         olles nõu pidanud Euroopa Liidu ökomärgise komisjoniga
         ning arvestades järgmist:
         
                     (1)
                  
                  
                     Määruse (EÜ) nr 66/2010 alusel võib ELi ökomärgise anda toodetele, mille keskkonnamõju kogu toote olelusringi jooksul on väike. Igale tooterühmale tuleb kehtestada konkreetsed ELi ökomärgise kriteeriumid.
                  
               
                     (2)
                  
                  
                     Komisjoni otsustega (EL) 2017/1214, (2) (EL) 2017/1215, (3) (EL) 2017/1216, (4) (EL) 2017/1217, (5) (EL) 2017/1218 (6) ja (EL) 2017/1219 (7) on kehtestatud kriteeriumid ja nendega seotud hindamis- ja kontrollinõuded vastavalt käsinõudepesuvahenditele, tööstuslikele ja asutustes nõudepesumasinas kasutatavatele detergentidele, nõudepesumasinas kasutatavatele detergentidele, kõvade pindade puhastamise vahenditele, pesumasinas kasutatavatele detergentidele ning tööstuslikele ja asutustes kasutatavatele pesupesemisvahenditele.
                  
               
                     (3)
                  
                  
                     Mitu ELi ökomärgist andvat riigiasutust on komisjonile teatanud kõnealuste otsustega kehtestatud teatavate kriteeriumide rakendamisega seotud raskustest. Eelkõige peavad detergendid lõpptoodetena olema vabad ainetest, mis esinevad mõnede koostisainete lisanditena, sõltumata nende kontsentratsioonist, kuid selliste lisandite kõrvaldamine on praegu tehniliselt võimatu.
                  
               
                     (4)
                  
                  
                     Põhjenduses 2 loetletud otsustega tunnistati kehtetuks ja asendati sama valdkonda käsitlevad komisjoni varasemad otsused. Varasemate otsuste kohaselt pidid lisandid ja kõrvalsaadused kriteeriumidele vastama üksnes juhul, kui nende kontsentratsioon lõpptoote koostises oli 0,010 massiprotsenti või rohkem. Komisjon tegi hindamise ja jõudis järeldusele, et põhjenduses 2 loetletud otsuste kõikidele kriteeriumidele vastavuse tagamist silmas pidades tuleks nii kõrvalsaaduste kui ka toorainest pärinevate lisandite puhul kehtestada kontsentratsiooni miinimumkünnis, mis oleks kooskõlas varasemate otsustega 0,010 massiprotsenti lõpptootest.
                  
               
                     (5)
                  
                  
                     Otsusega (EL) 2017/1217 tunnistati kehtetuks ja asendati komisjoni otsus 2011/383/EL (8) universaalpuhastusvahendite ja sanitaarpuhastusvahendite tooterühma kohta. Otsusega (EL) 2017/1217 nähti ette 18 kuu pikkune üleminekuperiood, et anda tootjatele, kelle toodetele on antud universaalpuhastusvahendite ja sanitaarpuhastusvahendite ELi ökomärgis vastavalt otsuses 2011/383/EL sätestatud kriteeriumidele, piisavalt aega oma toodete vastavusse viimiseks otsuses (EL) 2017/1217 sätestatud kriteeriumide ja nõuetega. Üleminekuperiood lõppes 26. detsembril 2018. Mitu pädevat riigiasutust on komisjonile teatanud, et üleminekuperioodi on vaja kuue kuu võrra pikendada, kuna taotluste hulk ELi ökomärgise andmist käsitlevate lepingute uuendamiseks on suur. Komisjon hindas olukorda ja leidis, et käesoleval juhul on erandkorras vaja pikendada üleminekuperioodi kuue kuu võrra.
                  
               
                     (6)
                  
                  
                     Otsused (EL) 2017/1218 ja (EL) 2017/1219 sisaldavad määruse (EÜ) nr 66/2010 artikli 6 lõike 7 kohaselt tehtud erandit seoses ε-ftaalimidoperoksüheksaanhappega (PAP), kui sellele on antud klassifikatsioon „Ohtlik veekeskkonnale – ägeda mürgisuse 1. ohukategooria“ (H400) või „Ohtlik veekeskkonnale – kroonilise mürgisuse 3. ohukategooria“ (H412), kui selle maksimaalne kontsentratsioon on 0,6 g kg pesu kohta. Kõnealused erandid tehti seepärast, et tõdeti PAP olulist toimet nimetatud otsustega hõlmatud detergentides sisalduva pleegitusainena ning seepärast, et aine lagunes pesu käigus oluliselt.
                  
               
                     (7)
                  
                  
                     Pesu käigus laguneb PAP ε-ftaalimidoheksaanhappeks (PAC). See aine ei ole peroksiidne, on kergesti biolagunev ning ei ohusta keskkonda. Kuna PAP laguneb kiiresti PAC-ks ning ei jõua heitvette, on toote kriitilise lahjendusmäära arvutamisel asjakohasem kasutada PAC kui PAP lagunevustegureid. Sarnast lähenemisviisi on juba rakendatud otsuses (EL) 2017/1219, kus kriitilise lahjendusmäära arvutamiseks kohaldati eraldi eeskirju vesinikperoksiidi puhul, mis laguneb pesemisprotsessi jooksul peräädikhappeks. Seega tuleks otsust (EL) 2017/1219 muuta, et kohaldada eraldi eeskirju PAP kriitilise lahjendusmäära arvutamiseks PAC lagunevusteguritest lähtuvalt.
                  
               
                     (8)
                  
                  
                     PAP-d kasutatakse pleegitusainena peamiselt tööstuslikes mitmekomponendilistes pesupesemisvahendites, mitte kodustes pesupesemisvahendites. Seega on kehtiv PAP-d käsitlev erand otsuses (EL) 2017/1218 tarbetu ja see tuleks välja jätta.
                  
               
                     (9)
                  
                  
                     Selguse huvides tuleks muuta otsuse (EL) 2017/1218 lisa tabelit 3 ning lisada sellele veerg, kus on näidatud aine klassifikatsioon vastavalt määrusele (EÜ) nr 1272/2008.
                  
               
                     (10)
                  
                  
                     Seepärast tuleks otsuseid (EL) 2017/1214, (EL) 2017/1215, (EL) 2017/1216, (EL) 2017/1217, (EL) 2017/1218 ja (EL) 2017/1219 vastavalt muuta.
                  
               
                     (11)
                  
                  
                     Käesoleva otsusega ette nähtud meetmed on vastavuses määruse (EÜ) nr 66/2010 artikli 16 kohaselt asutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (EL) 2017/1214 lisa osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
            
               „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
            
         
         
            Artikkel 2
            Otsuse (EL) 2017/1215 lisa osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
            
               „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
            
         
         
            Artikkel 3
            Otsuse (EL) 2017/1216 lisa osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
            
               „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
            
         
         
            Artikkel 4
            Otsust (EL) 2017/1217 muudetakse järgmiselt.
            
                        a)
                     
                     
                        Artikli 7 lõige 3 asendatakse järgmisega:
                        
                           „3.   ELi ökomärgise lubasid, mis on antud otsuses 2011/383/EL sätestatud kriteeriumide alusel, võib kasutada 30. juunini 2019.“
                        
                     
                  
                        b)
                     
                     
                        Lisa osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
                        „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
                     
                  
         
            Artikkel 5
            Otsuse (EL) 2017/1218 lisa muudetakse järgmiselt.
            
                        a)
                     
                     
                        Osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
                        „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
                     
                  
                        b)
                     
                     
                        5. kriteeriumi (keelatud ja piiratud kasutusega ained) punkti b alapunkti ii tabel 3 („Ained, mille suhtes on tehtud erand“) asendatakse käesoleva otsuse lisas esitatud tabeliga.
                     
                  
         
            Artikkel 6
            Otsuse (EL) 2017/1219 lisa muudetakse järgmiselt.
            
                        a)
                     
                     
                        1. kriteeriumi (mürgine toime veeorganismidele) viimane lõik asendatakse järgmisega:
                        „Kuna teatavad ained pesemisprotsessi jooksul lagunevad, kehtivad järgmistele ainetele eraldi eeskirjad:
                        
                                    —
                                 
                                 
                                    vesinikperoksiid (H2O2) – ei võeta kriitilise lahjendusmäära (CDV) arvutamisel arvesse;
                                 
                              
                                    —
                                 
                                 
                                    peräädikhape – võetakse arvutustes arvesse äädikhappena;
                                 
                              
                                    —
                                 
                                 
                                    ε-ftaalimidoperoksüheksaanhape (PAP) – võetakse arvutustes arvesse ε-ftaalimidoheksaanhappena (PAC).
                                 
                              ε-ftaalimidoheksaanhappe (PAC) CDV[
                              krooniline
                           ] arvutamiseks kasutatakse järgmisi väärtusi:
                        
                                     
                                 
                                 
                                    DF(i) = 0,05
                                 
                              
                                     
                                 
                                 
                                    TFkrooniline(i) = 0,256 mg/l
                                 
                              
                                     
                                 
                                 
                                    Aeroobne = R
                                 
                              
                                     
                                 
                                 
                                    Anaeroobne = O“.
                                 
                              
                  
                        b)
                     
                     
                        Osas pealkirjaga „Hindamine ja kontroll“ asendatakse punkti b (Mõõtmispiirid) tabelis 1 tärniga (*) märgistatud märkus järgmisega:
                        „(*)   Piirnorm puudub– kõik koostisained olenemata kontsentratsioonist (analüütiline tuvastuspiir), välja arvatud kõrvalsaadused ning toorainest pärinevad lisandid, mida võib esineda lõpptootes kontsentratsioonis kuni 0,010 massiprotsenti.“
                     
                  
         
            Artikkel 7
            Käesolev otsus on adresseeritud liikmesriikidele.
         
         
            Brüssel, 13. märts 2019
            
               
                  Komisjoni nimel
               
               
                  komisjoni liige
               
               Karmenu VELLA
            
         
         
            (1)  ELT L 27, 30.1.2010, lk 1.
         
            (2)  Komisjoni 23. juuni 2017. aasta otsus (EL) 2017/1214, millega kehtestatakse ELi ökomärgise kriteeriumid käsinõudepesuvahenditele (ELT L 180, 12.7.2017, lk 1).
         
            (3)  Komisjoni 23. juuni 2017. aasta otsus (EL) 2017/1215, millega kehtestatakse ELi ökomärgise kriteeriumid tööstuslikele ja asutustes nõudepesumasinas kasutatavatele detergentidele (ELT L 180, 12.7.2017, lk 16).
         
            (4)  Komisjoni 23. juuni 2017. aasta otsus (EL) 2017/1216, millega kehtestatakse ELi ökomärgise kriteeriumid nõudepesumasinas kasutatavatele detergentidele (ELT L 180, 12.7.2017, lk 31).
         
            (5)  Komisjoni 23. juuni 2017. aasta otsus (EL) 2017/1217, millega kehtestatakse ELi ökomärgise kriteeriumid kõvade pindade puhastamise vahenditele (ELT L 180, 12.7.2017, lk 45).
         
            (6)  Komisjoni 23. juuni 2017. aasta otsus (EL) 2017/1218, millega kehtestatakse ELi ökomärgise kriteeriumid pesumasinas kasutatavatele detergentidele (ELT L 180, 12.7.2017, lk 63).
         
            (7)  Komisjoni 23. juuni 2017. aasta otsus (EL) 2017/1219, millega kehtestatakse ELi ökomärgise kriteeriumid tööstuslikele ja asutustes kasutatavatele pesupesemisvahenditele (ELT L 180, 12.7.2017, lk 79).
         
            (8)  Komisjoni 28. juuni 2011. aasta otsus 2011/383/EL, millega kehtestatakse universaalpuhastusvahenditele ja sanitaarpuhastusvahenditele ELi ökomärgise andmise ökoloogilised kriteeriumid (ELT L 169, 29.6.2011, lk 52).
      
      
         
            LISA
            
                        Aine
                     
                     
                        Klassifikatsioon vastavalt määrusele (EÜ) nr 1272/2008
                     
                     
                        Ohulause
                     
                  
                        Pindaktiivsed ained
                     
                     
                        Ohtlik veekeskkonnale – ägeda mürgisuse 1. ohukategooria
                     
                     
                        H400: Väga mürgine veeorganismidele
                     
                  
                        Ohtlik veekeskkonnale – kroonilise mürgisuse 3. ohukategooria
                     
                     
                        H412: Ohtlik veeorganismidele, pikaajalise toimega
                     
                  
                        Subtilisiin
                     
                     
                        Ohtlik veekeskkonnale – ägeda mürgisuse 1. ohukategooria
                     
                     
                        H400: Väga mürgine veeorganismidele
                     
                  
                        Ohtlik veekeskkonnale – kroonilise mürgisuse 2. ohukategooria
                     
                     
                        H411: Mürgine veeorganismidele, pikaajaline toime
                     
                  
                        Ensüümid (1)
                        
                     
                     
                        Naha sensibiliseerimine, 1., 1.A ja 1.B ohukategooria
                     
                     
                        H317: Võib põhjustada allergilist nahareaktsiooni
                     
                  
                        Hingamiselundite sensibiliseerimine, 1., 1.A ja 1.B ohukategooria
                     
                     
                        H334: Sissehingamisel võib põhjustada allergia- või astma sümptomeid või hingamisraskusi
                     
                  
                        NTA (trinaatriumnitrilotriatsetaat) lisandina MGDAs (metüülglütsiindiatsetaat) ja GLDAs (dikarboksümetüülglutamiinhape) (2)
                        
                     
                     
                        Kantserogeensus, 2. ohukategooria
                     
                     
                        H351: Arvatavasti põhjustab vähktõbe
                     
                  
               (1)  
            
                        (*2)
                     
                     
                        Sealhulgas valmististes sisalduvad stabilisaatorid ja muud lisaained.
                     
                  
               (2)  
            
                        (*3)
                     
                     
                        Kontsentratsioon tooraines alla 0,2 % juhul, kui üldkontsentratsioon lõpptootes on alla 0,10 %.